**36. sjednica Školskog odbora Obrtničke škole u Splitu je održana 25.veljače 2020.godine u uredu ravnatelja s početkom u 15.45 sati**

Sve odluke i zaključci su jednoglasno doneseni od strane članova Školskog odbora.

Sjednici su bila prisutna 4 člana Školskog odbora.

**Ad 1. Verifikacija zapisnika s prethodne 35. sjednice Školskog odbora**

Jednoglasno je prihvaćen zapisnik s prethodne 35. sjednice Školskog odbora.

**Ad 2. Očitovanje Školskog odbora o putu ravnatelja u New York na dopis pomoćnika ministrice gosp. Vlade Prskala**

Predsjednica Školskog odbora započinje raspravu po dopisu Ministarstva znanosti i obrazovanja:

- Školski odbor nije bio upoznat sa putovanjem ravnatelja u New York jer iznos putovanja u New York nije prelazio 10.000,00 kuna i nije pod ingerencijom Školskog odbora po nijednom pozitivnom propisu RH, kao ni po Statutu Obrtničke škole ili po ostalim pravnim aktima škole;

- prvotna svrha putovanja je bilo studijsko putovanje ravnatelja u organizaciji UHSR-a, no nakon otkaza putovanja u njihovoj organizaciji, putovanje u New York je privatno putovanje ravnatelja u vrijeme njegovog godišnjeg odmora;

- financiranje putovanja je bilo planirano kao kombinacija osobnih sredstava ravnatelja i sredstava Obrtničke škole namijenjenih za stručno usavršavanje radnika Obrtničke škole, a po otkazu putovanja od strane UHSR-a, trošak putovanja je u cijelosti financirao ravnatelj osobno;

- Ravnatelj se nije očitovao da je izvor financiranja putovanja donacija,a Obrtnička škola nije zaprimila nikakve donacije za putovanje u New York;

- u konačnici ne postoji nikakva šteta za proračun škole, proračun osnivača, a time ni za proračun RH.

**Ad 3. Razno**

Ravnatelj je obavijestio prisutne da u okviru Erasmus+ projekta stručnog usavršavanja ravnatelja u organizaciji UHSR-a ˝Unapređivanje školskog vođenja – Improving School Leadership˝putuje na strukturirani tečaj na Tenerife u razdoblju od 29.02.2020. do 06.03.2020.godine. Obrtnička škola je partner u projektu.